paragraph_text: Astra se trenutačno proizvodi u General Motorsovim tvornicama u Njemačkoj, Belgiji, Velikoj Britaniji, Brazilu, Južnoj Africi, Indiji, Poljskoj i Rusiji. Sve tri generacije dostupne su u hatchback izvedbama s troja ili petora vrata te kao karavan, dok su prva i druga generacija bile dostupne i u limuzinskoj, kabrioletskoj i kupe inačici. Treća je generacija umjesto zasebnih kupe i kabriolet izvedbi po prvi put donijela tzv. CC inačicu kabrioleta sa sklopivim metalnim krovom koji se pomiče električnim putem.